Primjena Odluke o uvođenju međunarodnih restriktivnih mjera utvrđenih odlukama Savjeta Evropske unije i regulativama Evropske unije s obzirom na aktivnosti koje podrivaju stabilnost i političku tranziciju Republike Sudan

     U „Službenom listu Crne Gore“ broj 087/26 od 24.06.2026. godine objavljena je Odluka o uvođenju međunarodnih restriktivnih mjera utvrđenih odlukama Savjeta Evropske unije i regulativama Evropske unije s obzirom na aktivnosti koje podrivaju stabilnost i političku tranziciju Republike Sudan.
Ovom odlukom uvode se međunarodne restriktivne mjere s obzirom na aktivnosti koje podrivaju stabilnost i političku tranziciju Republike Sudan, koje su utvrđene:
   1) odlukama Savjeta Evropske unije 2023/2135/ZVBP od 9. oktobra 2023. godine, 2024/383/ZVBP od 22. januara 2024. godine, 2024/1784/ZVBP od 24. juna 2024. godine, 2024/2655/ZVBP od 8. oktobra 2024. godine, 2024/3154/ZVBP od 16. decembra 2024. godine, 2025/377/ZVBP od 24. februara 2025. godine, 2025/1481/ZVBP od 18. jula 2025. godine, 2025/1932/ZVBP od 22. septembra 2025. godine, 2025/2369/ZVBP od 20. novembra 2025. godine, 2026/254/ZVBP od 29. januara 2026. godine i 2026/886/ZVBP od 21. aprila 2026. godine, kojima se Crna Gora pridružila, u skladu sa vanjskopolitičkim prioritetom usaglašavanja sa Evropskom unijom, u oblasti zajedničke vanjske i bezbjednosne politike; i
   2) regulativama Evropske unije 2023/2147 od 9. oktobra 2023. godine, 2024/384 od 22. januara 2024. godine, 2024/1783 od 24. jula 2024. godine, 2024/2465 od 10. septembra 2024. godine, 2024/3156 od 16. decembra 2024. godine, 2025/376 od 25. februara 2025. godine, 2025/1480 od 18. jula 2025. godine, 2025/2368 od 20. novembra 2025. godine, 2026/251 od 29. januara 2026. godine i 2026/887 od 21. aprila 2026. godine, kojima se Crna Gora pridružila, u skladu sa vanjskopolitičkim prioritetom usaglašavanja sa Evropskom unijom, u oblasti zajedničke vanjske i bezbjednosne politike.
Stalni aktivni linkovi za pristup prečišćenom  tekstu odluka objavljenih u Službenom listu Evropske unije su: 
https://eurlex.europa.eu/legalcontent/EN/TXT/uri=CELEX%3A02023D213520260422&qid=1778219464627 od 22. aprila 2026. godine.
https://eurlex.europa.eu/legalcontent/EN/TXT/uri=CELEX%3A02023R214720260422&qid=1778219464627 od 22. aprila 2026. godine.
Zabrane, ograničenja i izuzeci od zabrana i ograničenja i druge restriktivne mjere predviđene odlukama i regulativama ove odluke koje se odnose na države članice Evropske unije primjenjuju se u Crnoj Gori danom donošenja ove odluke.

Zabrane, ograničenja i izuzeci od zabrana i ograničenja i druge restriktivne mjere predviđene odlukama Savjeta Evropske unije 2025/2369/ZVBP od 20. novembra 2025. godine, 2026/254/ZVBP od 29. januara 2026. godine i 2026/886/ZVBP od 21. aprila 2026. godine i regulativama Evropske unije 2025/2368 od 20. novembra 2025. godine, 2026/251 od 29. januara 2026. godine i 2026/887 od 21. aprila 2026. godine koje se odnose na države članice Evropske unije primjenjuju se u Crnoj Gori danom donošenja ove odluke.
Nadležni organi, uključujući i Upravu carina dužni su da obezbijede primjenu ove odluke u skladu sa Zakonom o restriktivnim mjerama, i da podatke o primjeni ove odluke unose u pojedinačne evidencije o primjeni restriktivnih mjera, kao i da te podatke dostavljaju Stalnom koordinacionom tijelu za restriktivne mjere.
Ova odluka će se primjenjivati do 10. oktobra 2026. godine. Ako Savjet Evropske unije, prije isteka vremena donese odluku o produženju primjene međunarodnih restriktivnih mjera, ova odluka će se primjenjivati do novog roka utvrđenog tom odlukom Savjeta Evropske unije.

